CELEX: C2006/224/01
Language: lv
Date: 2006-09-16 00:00:00
Title: Lieta C-4/03: Tiesas (pirmā palāta) spriedums 2006. gada 13. jūlijā ( Oberlandesgericht Düsseldorf (Vācija) lūgums sniegt prejudiciālu nolēmumu) — Gesellschaft für Antriebstechnik mbH & Co. KG (GAT) pret Lamellen und Kupplungsbau Beteiligungs KG ( LuK ) (Briseles Konvencija — 16. panta 4. punkts — Tiesvedības patentu reģistrācijas vai spēkā esamības lietās — Deponēšanas vai reģistrācijas vietas tiesu izņēmuma jurisdikcija — Prasība, lai konstatētu, ka nav noticis patenta pārkāpums — Pakārtoti izvirzīts jautājums par patenta spēkā esamību)

16.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 224/1
            
         Tiesas (pirmā palāta) spriedums 2006. gada 13. jūlijā (Oberlandesgericht Düsseldorf (Vācija) lūgums sniegt prejudiciālu nolēmumu) — Gesellschaft für Antriebstechnik mbH & Co. KG (GAT) pret Lamellen und Kupplungsbau Beteiligungs KG (LuK)
   (Lieta C-4/03) (1)
   
   (Briseles Konvencija - 16. panta 4. punkts - Tiesvedības patentu reģistrācijas vai spēkā esamības lietās - Deponēšanas vai reģistrācijas vietas tiesu izņēmuma jurisdikcija - Prasība, lai konstatētu, ka nav noticis patenta pārkāpums - Pakārtoti izvirzīts jautājums par patenta spēkā esamību)
   (2006/C 224/01)
   Tiesvedības valoda — vācu
   Iesniedzējtiesa
   Oberlandesgericht Düsseldorf
   Lietas dalībnieki pamata procesā
   
      Prasītāja: Gesellschaft für Antriebstechnik mbH & Co. KG (GAT)
   
   
      Atbildētāja: Lamellen und Kupplungsbau Beteiligungs KG (LuK)
   
   Priekšmets
   Lūgums sniegt prejudiciālu nolēmumu — Oberlandesgericht Düsseldorf — Briseles Konvencijas 16. panta 4. punkta interpretācija — Izņēmuma jurisdikcija tiesvedībā attiecībā uz patentu [..] spēkā esamību — Vai tā aptver prasību, lai konstatētu, ka noticis (vai, attiecīgi, ka nav noticis) patenta pārkāpums, kuras ietvaros viens no lietas dalībniekiem atsaucas uz patenta spēkā neesamību
   Rezolutīvā daļa:
   16. panta 4. punkts 1968. gada 27. septembra Konvencijā par jurisdikciju un spriedumu atzīšanu un izpildi civillietās un komerclietās, kas pēdējo reizi grozīta ar 1996. gada 29. novembra Konvenciju par Austrijas Republikas, Somijas Republikas un Zviedrijas Karalistes pievienošanos, ir interpretējams tādējādi, ka tajā paredzētais noteikums par izņēmuma jurisdikciju attiecas uz visām tiesvedībām, kas saistītas ar patentu reģistrāciju vai spēkā esamību, neatkarīgi no tā, vai šis jautājums ir izvirzīts prasībā vai kā iebilde.
   
      (1)  OV C 55, 08.03.2003.